text.text: أنوسياتتلاطيش منوعهأخبار نارموقع جذابصور وتعليقاتنهفاتإسلامياتTechnologyالعب وتسلى
text.text_idx: #000001
text.text: لحد الان وانا بفكر بسر انجذاب نسوانا العربيات لشخصية بطل المسلسلات التركيه “مهند” رغم وجود كثير من الممثلين اصحاب السحنات الفتانه والجذابه وأغلبهم من أصحاب الجنسيات الغربيه , وانه ليش ستين مليون وحده خربت بيتها مشان صوره بتلفونها للممثل الطاووس أو تعليق استفزازي قدام “بعلها” صاحب الشنبات مساقي الصقر
text.text_idx: #000003
text.text: هسه المسلسلات الأجنبيه بالنسبه النا كشباب مش أكثر من وسيله “نتمعرط” فيها على الفيس بوك وبالجامعات قدام بعضنا بدون ما نعرف قصة الفلم او لشو تم انتاجه أو حتى تاريخ رواجه لأنه في منا ناس مثل بسس الحاويات أي شي بيكسد وبتبطل موضته بره بزتولنا اياه بمزابلنا مشان أبو ريحه صار عنده ستلايت وبيحضر انجلش ولازم يكون قدام اصحابه كتير مودرن ومتابع أفلام.
text.text_idx: #000005
text.text: يعني المسلسلات والأفلام بالنسبه النا مش أكثر من فن تصوير ولا ما كان حد سمع برامبو ولا فاندام لأنهم الاثنين شغل بوكسات وشلاليت بس أما سبب الفلم وقصته غير مهمه بس اللهم شافو بيدخل على معسكر مافيا ولا اشي من هالنوع وقام فيهم كلهم وهو لحاله وهاد سبب اطلاق المقولة الأردنيه الشهيره عند ما يتعرض شب واحد للضرب من أكثر من شب “عشره على البطل! ينعن أبو المخرج” طبعا معلومه للما بيعرف.
text.text_idx: #000006
text.text: فلو كان مهند مثلا “ببربر” باللغة التركيه في مسلسله نور أو ميرنا وخليل وعلى نفس قناة (أم بي سي فور) لما استنضفت مخروبة البيت توقف لحظه لتشوف مين هالممثل الي انطبلت الدنيا بسيرته ولمرت على القناة مرور الكرام وما كان دفعت ابوها حق فرشه جديده لتنام عليها .
text.text_idx: #000010
text.text: شمعة مهند طفت خلص وراح يبدأ موسم جديد من موضة التطليق والكحش بسبب المسلسلات المدبلجه
text.text_idx: #000011
text.text: وبرأيي كانت خطوه ذكيه جدا من ادارة القناه لأستقطاب أكبر عدد من المشاهدين العرب.
text.text_idx: #000013
text.text: ومن هاي الأفلام
text.text_idx: #000014
text.text: Alexander و Troy و Brave heart
text.text_idx: #000015
text.text: فا بقول ديرو بالكم يا جماعه واللي حاب يحافظ على مرتو بالبيت يروح يعطي الستلايت لواحد عزابي لأنه الي مرته ما خربت بيتها من ورى مهند فراح يخربو بيتها ( براد وميلجبسون ) وخصوصا انهم صارو يحكو عربي.
text.text_idx: #000017
text.text: لطفا شارك مع اصدقائك
text.text_idx: #000018
text.text: مهو يا انس اللي بحكي بحكي على الجهتين
  الله وكيلك الواحد مش لاقي وقت ينام مش مشان يضل سرحان بشعرات الاشقر الطويل هاد
text.text_idx: #000026
text.text: وكمان بحمدوا على نعمة العقل
text.text_idx: #000029
text.text: شكرا شكرا الكم ايناس وعلوش حسابكم بعدين :p
text.text_idx: #000030
text.text: والله اشكرك على الرد بس بصراحه انا ما بفوت على الموقع كثير لهيك مش عم ارد على كل التعليقات الي بتيجي
  فبعتذر عن انقطاعاتي ..بس خلص شغل المواقع ممل ومتعب بصراحه
  وبتسعدني زياراتكم والله وأكييد لو بلاقي مشرفين ما بقول لأ
text.text_idx: #000036